Graf van 32 Bataljon lid herstel | Die Vryburger
Graf van 32 Bataljon lid herstel
Die beskadigde graf van ‘n jong lid van 32 Bataljon, Johan Meyer, gaan herstel word nadat ‘n skenking van R10 000 ontvang is.
Die voorsitter van SA Weermag Militêre Veteraanvereniging (Swartberg-sektor), Jaco Steenberg, het gesê ‘n anonieme borg het die bedrag beskikbaar gestel, en daar is nou altesaam R11 500 om die graf te herstel.
Die graf van Meyer, wat in 1987 in Angola tydens die grensoorlog gesterf het, is in Mei vanjaar beskadig en ‘n beeld op graf is ook gebreek.
Meyer (20 jaar) het op 25 November 1987 gesterf toe ‘n Ratel in ‘n geveg deur ‘n mortier getref is. Hy het omgekom slegs ‘n paar weke voordat hy sy diensplig sou voltooi.
Die beeldjie word deur Jaco van Niekerk van Meyerton teen ‘n laer prys herstel. Hy het die vereniging genader en aangebied om die herstelwerk te doen.
Hy sal op 3 September die beeldjie na Oudtshoorn neem sodat weer op die graf geplaas kan word. Tydens die geleentheid sal die graf skoongemaak en die geskrif ook weer mooi gemaak word.
Familie van Meyer beoog ook om dan teenwoordig te wees. Twee van Meyer se broers leef nog, maar sy ouers is oorlede.
Die vereniging werk saam met ’n ander organisasie vir oudweermaglede op Oudtshoorn, die Memorable Order of Tin Hats (Moths), om die graf te herstel.
Foto – Meyer se beskadigde graf
2 thoughts on “Graf van 32 Bataljon lid herstel”
Rens Roodt July 26, 2016 at 6:52 pm
Mooi gebaar en baie dankie daarvoor
DuP du Plessis July 27, 2016 at 4:26 pm
Verskoon asb. die Engels.
Inligting verkry uit: “Ratels damaged and crew KIA during Border War V6”
47. Call sign 13A, 25 November 1987
Ratel undamaged, Op Modular, but: RIP Johann Raubenheimer Meyer
From: Pieter Nortje
Trooper Johann Meyer (Raubenheimer is his 2nd name) from the 32 Bn Armour Sqrn was KIA on 25 Nov while standing in the turret of his Ratel when an 82 mm mortar exploded between the Ratels and he was hit by schrapnel. His team leader Cpl D d’Abreton and another crew member were wounded.
From: Dean van der Merwe
If I recall the call sign was 13a. Will check sqd roster and confirm. The driver was also injured and his name was Trooper Raymond Mays – both he and Duncan d’Abreton where casavaced out this day.
Hoog die Vierkleur vir hierdie jong manne wat met hul lewens moes boet, vir die dwase besluite geneem deur die party-politici wat nog verantwoordelik gehou moet word, vir die vernietiging van hierdie mooi land.